CELEX: 32014R0735
Language: sk
Date: 2014-07-04 00:00:00
Title: Vykonávacie nariadenie Komisie (EÚ) č. 735/2014 zo 4. júla 2014 , ktorým sa dvestošestnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida

5.7.2014   
            
            
               SK
            
            
               Úradný vestník Európskej únie
            
            
               L 198/1
            
         VYKONÁVACIE NARIADENIE KOMISIE (EÚ) č. 735/2014
   zo 4. júla 2014,
   ktorým sa dvestošestnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 26. júna 2014 sankčný výbor Bezpečnostnej rady OSN (ďalej len „BR OSN“) rozhodol o pridaní jednej fyzickej osoby a jedného subjektu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2014
      
         
            Za Komisiu
         
         
            v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení takto:
      
                  1.
               
               
                  Pod nadpis „Fyzické osoby“ sa dopĺňa tento záznam:
                  „Shekau Mohammed Abubakar [alias a) Abubakar Shekau; b) Abu Mohammed Abubakar bin Mohammed; c) Abu Muhammed Abubakar bi Mohammed; d) Shekau; e) Shehu; f) Shayku; g) Imam Darul Tauhid; h) Imam Darul Tawheed]. Titul: imám. Funkcia: vodca organizácie Jama'atu Ahlis Sunna Lidda'Awati Wal-Jihad (Boko Haram). Dátum narodenia: 1969. Miesto narodenia: dedina Shekau, štát Yobe, Nigéria. Štátna príslušnosť: Nigéria. Adresa: Nigéria. Ďalšie informácie: a) fyzický opis: farba očí: čierna; farba vlasov: čierna; b) fotografia je k dispozícii na zaradenie do osobitného oznámenia Bezpečnostnej rady OSN – Interpolu. Dátum zaradenia do zoznamu podľa článku 2a ods. 4 písm. b): 26. 6. 2014.“
               
            
                  2.
               
               
                  Pod nadpis „Právnické osoby, skupiny a subjekty“ sa dopĺňa tento záznam:
                  „Ansarul Muslimina Fi Biladis Sudan [alias a) Ansaru; b) Ansarul Muslimina fi Biladis Sudan; c) Jama'atu Ansaril Muslimina fi Biladis Sudan (JAMBS); d) Jama'atu Ansarul Muslimina fi Biladis-Sudan (JAMBS); e) Jamma'atu Ansarul Muslimina fi Biladis-Sudan (JAMBS); f) Predvoje ochrany moslimov v čiernej Afrike (Vanguards for the Protection of Muslims in Black Africa); g) Predvoj ochrany moslimov v čiernej Afrike (Vanguard for the Protection of Muslims in Black Africa)]. Adresa: Nigéria. Ďalšie informácie: a) skupina bola založená v roku 2012; b) pôsobí v Nigérii. Dátum zaradenia do zoznamu podľa článku 2a ods. 4 písm. b): 26. 6. 2014.“